نەشتەرگەریی مێشک و پەی

نەشتەرگەریی مێشک و پەی یان پەیەنەشتەرگەری (بە ئینگلیزی:What is Neurosurgery? , Department of Neurological SurgeryNeurosurgery) ڕشتەیێکی پزیشکییە کە لە بواری پێشگرتن، دۆزینەوە، دەرمان و تواناسازیی نەخۆشەکانی مێشک و پەی، و ھەروەھا چارەسەرکردنی ئاڵۆزییەکانی کۆئەندامی پەی و بەشە جۆراوجۆرەکانی مێشک، دڕکەپەتک، ئەندامە پەیییە بڵاوەکان و کۆئەندامی خوێنبەرەکانی مێشک لە دەرەوەی کەللەسەر کار دەکات.Neurosurgeon , Highland Hospital

 مێژوو 
مێژووی نەشتەرگەریی مێشک و پەی بە شێوازی دابڕینی کەللەسەر دەگەڕێتەوە بۆ  پێش ھەزاران ساڵ. بەڵام تا کۆتاییی سەدەکانی ١٩یەم و ئەوەڵی سەدەی بیستی زایینی، پێشکەوتنی زۆری بە خۆیەوە نەدیبوو و تەنیا لە سەد ساڵی ڕابردوو ئەم ڕشتە پزیشکییە پێشکەوتنی زۆری بە دەست ھێنا. ئەمە لەکاتێکدا بوو کە بۆ یەکم جار مرۆڤ توانی جەمسەری کارەبایی لە مێشک داچێنێت و تومۆر لە مێشک دەربێنێت.Introduction: What is Neurosurgery? , Daniel L Barrow, MD, Operative Neurosurgery, Volume 17, Issue Supplement_1, August 2019, Pages S1–S2
لە ساڵی ١٨٧٨، ڕیچارد کاتۆن بە ھەبوونی شەپۆلی کارەبایی یان تەزووی کارەبایی لە مێشکی گیانلەبەرەکانی پەی برد. لە ساڵی ١٩٥٠ بۆ یەکەم جار دکتۆر جۆزێ دێلگادۆ جەمسەری کارەبایی داھێنا و دواتر لە مێشکی گیانللەبەرێک چاندی.
لە ساڵی ١٨٧٩ نەشتەرگەرێکی خەڵکی سکۆتلاند، بە ناوی ویلیام مەکیوێن بۆ یەکەم جار نەشتەرگەری مێشکی بۆ دەرھێنانی تومۆر ئەنجام دا.Neurological Surgery, American College of surgeons

 فێرکاری 
لە ویلایەتە یەکگرتووەکانی ئەمریکا پزیشکەکانی نەشتەرگەری مێشک و پەی، سەرەتا دەبێت بۆ چوار ساڵ دەرسی پزیشکی بخوێنن. پاشان دەبێ بۆ حەوت ساڵ دەورەی ڕزیدێنسی (بە ئینگلیزی: Residency) تەواو کەن. ژمارەیەک لە دەورەکانی ڕزیدێنسی بەشی کۆڵینەوەی کلینیکاڵیان ھەیە کە دەبێت پزیشکەکان تێیدا کار بکەن. لەدوای ئەم دەورە، ژمارەیەک لە پزیشکەکان دەورە فلۆشیپی (بە ئینگلیزی: Fellowship) دەگوزەرێنن.Neurosurgery, Health CareersWhat Is a Neurosurgeon? , webMD

 شاخەکانی ئەم ڕشتەیە 
 پەیەنەشتەرگەری ڕەگی (Vascular neurosurgery)
 نەشتەرگەریی مێشک و پەیی ئستریۆتاکتیک (Stereotactic) و نەشتەرگەریی ئێپیلێپسی (epilepsy)
 نەشتەرگەریی مێشک و پەیی ئانکۆڵۆژیک (Oncological neurosurgery)
 نەشتەرگەریی کەللەسەر (Skull base surgery)
 نەشتەرگەریی بڕبڕە (Spinal neurosurgery)

 سەرچاوەکان 

 بەستەرە دەرەکییەکان 

پۆل:ڕشتەکانی پزیشکی
پۆل:تایبەتمەندەکانی بواری نەشتەرگەری
پۆل:پزیشکی